
 Hej, jeg er meget i tvivl om jeg har fået min menstruation, så det jeg vil spørge om er om man kan have udflåd mens man har fået sin mens 
Mens
====



Hej med dig,

Hvis jeg forstår dit spørgsmål korrekt, så spørger du om, man kan have udflåd samtidig med at man har sin menstruation, da du er i tvivl om, hvorvidt du har fået din menstruation. 

Jeg tror ikke, at du vil være i tvivl, når du får din menstruation første gang, da det typisk har en anden farve og konsistens end udflåd. Dog er det meget normalt at have udflåd nogle måneder før, du får din første menstruation. 

Også efter din første menstruation vil du måske opleve, at du får udflåd nogle dage før din menstruation, hvor farven og konsistensen også kan være anderledes, end den plejer. Menstruation vil ofte have en rødlig/brunlig farve, og det kan sagtens have en slimet konsistens. Jeg tror dog ikke, at du er et sekund i tvivl, når du får din menstruation. 

De venligste hilsner 

Zhino :)

  
  
  
 